CELEX: 62017TN0391
Language: el
Date: 2017-06-28 00:00:00
Title: Υπόθεση T-391/17: Προσφυγή της 28ης Ιουνίου 2017 — Ρουμανία κατά Επιτροπής

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/33
            
         Προσφυγή της 28ης Ιουνίου 2017 — Ρουμανία κατά Επιτροπής
   (Υπόθεση T-391/17)
   (2017/C 269/45)
   Γλώσσα διαδικασίας: η ρουμανική
   
      Διάδικοι
   
   
      Προσφεύγουσα: Ρουμανία (εκπρόσωποι: R. Radu, C.-M. Florescu, E. Gane και L. Liţu)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση (ΕΕ) 2017/652 της Επιτροπής, της 29ης Μαρτίου 2017, σχετικά με την πρόταση πρωτοβουλίας πολιτών με τίτλο «Minority SafePack — one million signatures for diversity in Europe»·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους ακυρώσεως.
   
               1.
            
            
               Ο πρώτος λόγος στηρίζεται σε παράβαση των διατάξεων της Συνθήκης που αφορούν τις αρμοδιότητες της Ένωσης
               
                           —
                        
                        
                           Η πρόταση πρωτοβουλίας πολιτών αφορά αποκλειστικά τη βελτίωση της προστασίας των δικαιωμάτων των προσώπων που ανήκουν σε εθνικές ή γλωσσικές μειονότητες, χωρίς να παρουσιάζει άμεσο σύνδεσμο με την πολιτιστική πολυμορφία κατά την έννοια του άρθρου 3 ΣΕΕ και του άρθρου 167 ΣΛΕΕ.
                        
                     
         
               2.
            
            
               Ο δεύτερος λόγος στηρίζεται σε παράβαση της υποχρεώσεως αιτιολογήσεως την οποία επιβάλλει το άρθρο 296, δεύτερο εδάφιο, ΣΛΕΕ
               
                           —
                        
                        
                           Η Επιτροπή περιορίζεται σε απαρίθμηση των προτάσεων πράξεων για τις οποίες θα συγκεντρώνονται οι δηλώσεις υποστήριξης των πολιτών και δεν προβάλλει κανένα νομικό επιχείρημα προς στήριξη της διαπιστώσεως ότι οι προτάσεις αυτές εμπίπτουν στις αρμοδιότητές της.